标题：1157年
大事记
  造于金正隆二年(1157年)的西堂塔1.神圣罗马帝国(1157～1806)。962年 ，德意志国王、萨克森王朝的奥托一世在罗马由教皇约翰十二世加冕称帝（962～973在位），成为罗马的监护人和罗马天主教世界的最高统治者。从1157年起，帝国被称为神圣罗马帝国，帝国极盛时期的疆域包括近代的德意志、奥地利、意大利北部和中部、捷克斯洛伐克、法国东部、荷兰和瑞士。
2.在迁都燕京后，海陵王为了不留有金熙宗风行君主制的痕迹，完全解除女真皇族组合力与反抗力，来确保自己的皇位，于正隆二年（1157年）下令毁上京。据记载"命吏部郎中萧彦良尽毁宫殿、宗庙、诸大族府第及储庆寺，夷其址、耕垦之"。同时，于正隆二年（1157年）八月，海陵王下令撤销上京留守衙门，罢上京称号，只称会宁府，并下令把驻扎上京的属于太宗、宗干、宗翰管辖下的军队合并，使其缩小实力，并且迁往中都。
3.正隆二年（1157年）正式铸造铜钱“隆元宝”以及后来的“大定通宝”等铜钱。
出生
理查一世（Richard I，1157年9月8日－1199年4月6日），为英格兰国王亨利二世的二子，由于其征战沙场时总是一马当先，如狮子般的勇猛顽强，所以又被称作狮心王理查（Richard the Lionheart），是英格兰金雀花王朝的第二位国王，在位期为1189年至1199年。他同时也是诺曼底公爵（称理查四世）、阿基坦公爵以及安茹伯爵。
平维盛（保元2年（1157年）—元历元年3月28日（1184年5月10日）），平安时代末期的武将。平清盛的嫡孙，平重盛的嫡男。通称樱梅少将・小松中将、法名净圆。弟为平资盛、子为平六代。正室是藤原正亲次女。
休子内亲王（保元2年（1157年）－嘉应3年三月初一（1171年4月7日）），为日本平安时代末期的皇族。伊势斋宫。后白河天皇第4皇女，母从二位藤原成子。同母兄姊：亮子内亲王（殷富门院）、好子内亲王、式子内亲王、守觉法亲王、以仁王等等。仁安元年（1166年）12月，成为外甥六条天皇的斋宫，仁安2年（1167年）6月进入设在大膳职内的初斋院修行，同年9月离开宫廷进入野宫继续斋戒，仁安3年（1168年）2月，因六条天皇让位于宪仁亲王（高仓天皇），休子内亲王未群行便退职。嘉应3年（1171年）3月1日逝世，得年15岁。
逝世
正觉法师（1091—1157）正觉和尚，山西人，俗姓李，其父宗道。曾参於黄龙弟子慧林德逊，德逊以为正觉是大器，劝其出家。十一岁即投於净明寺本宗下出家，十四岁在安徽晋州慈云寺智琼下受戒。十八岁游方，渡河入洛阳，参於河南龙门香山寺道楷弟子净因法成。一日闻僧读法华，至“父母所生眼，悉见三千界”而开悟。
二十三岁，参於丹霞子淳，彻证大悟，随从月霞有年。至湖北大洪山，掌书记，为首座；第二年在道楷弟子圆通惟照下分座。三十三岁受真歇招为长芦山第一座；真歇会下一千七百人，轻视正觉年青，乃至秉拂而心服。三十四岁首住安徽泗州大圣普照寺，表明月霞为师；当时附近饥饿缺食，檀越益加前来。徽宗南幸时，寺僧千馀人迎驾，威仪整肃，敕赐拜谒。杨政（1098——1157年） 字直夫，原州临泾(今镇原县)人，南宋抗金名将。其父杨忠，为宋时武将，在抗击西夏入侵中原时战死。杨政深怀国耻家仇，毅然于北宋徽宗宣和七年（1125年）应募入伍，初为弓箭手，在南宋建炎元年至绍兴二十七年（1127——1157年）间，从南宋抗金名将吴玠部下效命，在秦陇一带抗击金人。吴部九战九捷，有力遏制金兵南下进犯。在多次战役中，杨政指挥若定，英勇善战，冲锋陷阵，屡立战功，被升任为武显郎。完颜勗(1099-1157)　金朝大臣。女真族完颜部人。字勉道，原名乌野。金朝大臣。好学问，人称为“秀才”。太祖时从军攻辽。太宗即位，召与谋政事。天会十五年(1137年)，为尚书左丞，参助熙宗杀完颜磐，夺回权力。皇统元年(1141年)，撰《祖宗实录》。八年，又成《太宗实录》。拜太保。九年，进拜太师，封汉国王。正隆二年(1157年)，降封金源郡王。未几病死。
通鉴记载
高宗受命中兴全功至德圣神武文昭仁宪孝皇帝绍兴二十七年（金正隆二年）
春，正月，戊子，右通直郎、监登闻检鼓王述，以贫乞补外。帝曰：“王伦顷年奉使金国，金欲留之，许以官爵，伦不从，乃冠带南向，再拜求死。此事亦人所难，宜恤其后，可特添差通判平江府。”
庚寅，金以工部侍郎韩锡同知宣徽院事。锡不谢，杖百二十，夺所授官。
二月，丁酉朔，诏：“自今国学及科举取士，并令兼习经义、诗赋，内第一场大小经各一道，永为定制。”
庚子，太尉、武当军节度使、御前诸军都统制、充利州东路安抚使兼知兴元府杨政薨，年六十。政守汉中凡十八年，特赠开府仪同三司，后谥襄毅。
辛丑，金初定太庙时享牲牢礼仪。
癸卯，金改定亲王以下封爵等第，命置局，追取存亡诰身，存者二品以上，死者一品，参酌削降。公私文书但有王爵字者，皆立限毁抹，虽坟墓碑志，亦发而毁之。
戊午，御史中丞兼侍读汤鹏举参知政事。
鹏举为台官凡一年半，所论皆秦桧馀党，它未尝及之。
己未，敷文阁待制、知刑南府王师心试尚书户部侍郎。庚申，尚书吏部侍郎陈康伯兼侍读，权礼部侍郎。贺允中兼侍讲。
是月，金主坐武德殿，召吏部尚书李通，刑部尚书胡励，翰林直学士萧廉，语以“朕夜梦至上帝所，殿中人如婴儿。少顷，有青衣特宣授朕天策上将，命征某国。朕受命出，上马，见鬼兵无数，朕发一矢射之，众皆喏而应。既觉，声犹在耳，即遣人至厩中视所乘马，其汗如水，取箭数之，亦亡其一。此异梦也，岂非天假手于朕，令取江南乎？”通等皆贺。金主戒无泄于外。
三月，丙戌，帝御射殿，引正奏名进士唱名。
先是汤鹏举以御史中丞知贡举，上合格进士博罗张宋卿等，帝亲策试。既而以手诏宣示考试官曰：“对策中有鲠亮切直者，并置上列，以称朕取士之意。”
时乐清王十朋，首以法天、揽权为对，其略曰：“臣劝陛下揽权者，非欲陛下衡石量书如秦皇帝，而谓之揽权也；又非欲陛下传飧听政如隋文帝，而谓之揽权也；又非欲其以强明自任、亲治细事、不任宰相如唐德宗，而谓之揽权也；又非欲其精于吏治、以察为明、无复仁恩加唐宣宗，而谓之揽权也。盖欲陛下惩其既往，戒其未然，操持把握，使威福之柄一归于上，不至于下移而已。”又曰：“朝廷往尝屡有禁铺翠之令矣，而妇人以翠羽为首饰者，今犹自若也。是岂法令之不可禁乎？岂宫中服浣濯之化，衣不曳地之风，未形于外乎？夫法之至公者，莫如取士，名器之至重者，莫如科第，往岁权臣子孙、门客，省闱、殿试，类皆窃巍科，有司以国家名器为媚权臣之具，而欲得人，可乎？”又曰：“臣愿陛下以正身为揽权之本，而又任贤以为揽权之助，广收兼听，以尽揽权之美，则所求无不得，所欲皆如意，虽社稷之大计，天下之大事，皆可以不动声色而为之矣。”
晋原阎安中策言：“太子天下根本，自昔人君嗣政之后，必建立元子，授之匕鬯，所以系隆社稷，基固邦本，示奕世无穷之休。臣观汉、唐史，东海王强之于显宗，宋王宪之于明皇帝，既皆为太子矣；暨天命定于后，莫不优加职秩，大封殊礼，退就宫邸，当时无闲言，后世无异议。孝成帝即位二十五年，立弟之子定陶王为子。今陛下之心，祖宗之心也，圣虑经远，神机先物，尝修祖宗故事，累年于兹矣。日就月将，缉熙光明之学，其历试周知，不为不久也。而储位未正，嫡长未辨，臣深恐左右近习之臣，浸生窥伺，渐起党与，间隙一开，有误宗社大计，此进退安危之机也。臣愿陛下断自宸衷，早正储位，以系中外之望。”
帝谓大臣曰：“今次举人程文，议论纯正，仍多切直，似此人才，极有可用。”翼日，又谓大臣曰：“昨览进士试卷，其间极有切直者。如论理财，则欲省修造。朕虽无崇台榭之事，然喜其言直。至论铺金、铺翠，朕累年禁止，尚未尽革，自此当立法必禁之。”汤思退曰：“太宗朝有雍邱尉武程，上疏愿减后宫嫔嫱。太宗谓宰相曰：‘程疏远，未悉朕意，纵欲败度，朕所不为。内廷执掌，有不可缺者。’李昉欲斥程以戒妄言，太宗曰：‘朕何尝以言罪人，但念程不知耳。’士人论事，不究虚实，陛下能容之，实千载之遇。”帝曰：“正不消与辨。”陈诚之曰：“天下自有公论。陛下此举，大足以感动天下。愿陛下自此益崇俭约，以节浮费。”
时帝临御久，主器未定，大臣无敢启其端者，安中对策，独以储贰为请。帝感其言，于是赐十朋等四百二十六人及第、出身，而擢安中第二。或曰：“安中与举人黄成孙同县相友善，成孙父源，尝为书言储贰事，安中得其说以对，帝大赏之。”
始。蜀人之未集也。帝数有展日之命。沈该奏：“天时向暄，恐陛下临轩，不无少劳。请一面引试，后有至者，臣等策之，中书定其高下。”帝不许，曰：“三年取士，朕岂惮一时之劳耶！”及唱名至安中，又至第三人双流梁介，帝连举首谓该曰：“如何？”该大惭悚。
丁亥，特奏名进士李三英等三百九十二人，武举进士赵应熊等十五人，特奏名一人，授官有差。
应熊武艺绝伦，且试南首为第一人。帝谓大臣曰：“徽宗时，如马扩、马识远俱以武举擢用，或衔命出疆。今次魁选文武皆得人，应熊弓马甚精，文字亦可采。朕乐于得士，虽终日临轩，不觉倦也。”遂以应熊为合门祗候、江东安抚司准备将。
左宣奉大夫、守尚书右仆射、同中书门下平章事万俟禼卒；壬辰，拜特进、观文殿大学士、致仕、赠少师。命入内内侍省都知卫茂实护丧，拜其子右承奉郎夷中、右迪功郎致中并直秘阁，它子侄九人各进一官。
夏，四月，丙申朔，清远军承宣使、知金州、节制屯驻御前军马姚仲为龙神卫四厢都指挥使、御前诸军都统制、利州东路安抚使，兼知兴元府。保宁军承宣使、御前前部统制、知阶州王彦为金、房、开、达州安抚使、节制屯驻御前军马，兼知金州。
辛亥，保宁军节度使、万寿观使、提举秘书省信安郡王孟忠厚薨，赠太保，擢其子右朝请郎充、右宣义郎嵩、右承事郎雍皆直秘阁，它子孙六人皆进一官。
诏以提举秘书省印纳礼部，自是不复除。
辛酉，尚书吏部侍郎兼侍读陈康伯迁吏部尚书。
壬戌，尚书户部侍郎王俣权工部尚书，太府少卿林觉权户都侍郎。
是月，加封徐偃王曰灵惠仁慈王。
金降景宣帝为辽王。
五月，丁丑，诏：“孟庾追复端明殿学士、左宣奉大夫；路允迪追复龙图阁学士、左通议大夫。”庾既得归，废为民而死，或言允迪在汴不食卒，故皆复之。
癸未，金国贺生辰使、正议大夫、守礼部尚书耶律守素、中靖大夫、太常少卿许竑，见于紫宸殿。
辛卯，礼部、太常寺言：“每岁大祀三十六，除天地、宗庙、社稷、感生帝、九宫贵神、高禖、文宣王等已行外，其馀并请寓祠斋宫。立春祀青帝，朝日，出火东阶，权于东门外长生院；赤帝、黄帝，权于南门外净明寺；白帝，夕月，纳火西阶，权于西门外惠照院；黑帝，权于北门外精进寺；皆用少牢，备乐舞。而神州地只以精进地狭，祀荧惑以与赤帝同日，皆权于惠照院行之。”神州当用犊，而亦用少牢，盖权礼也。自绍兴以来，大祀所行二十三而已，至是侍御史周方崇以为言，乃悉复之。
六月，戊申，知枢密院事汤思退守尚书右仆射、同中书门下平章事。
庚戌，诏：“故追复中大夫黄潜善，再复观文殿大学士、左光禄大夫，官一子。”
甲寅，中书舍人兼侍讲、权直学士院王纶试尚书工部侍郎，太府少卿徐林权尚书刑部侍郎。乙卯，尚书左司员外郎葛立方权吏部侍郎。
戊午，初命太庙冬飨祭功臣，蜡飨祭七祀，祫飨兼之。
辛酉，故责授昭化军节度副使周望，追复龙图阁学士、左中大夫，官其家二人。
自秦桧死，左司谏凌哲请追复大臣死于贬所者。朝论初指赵鼎、王庶等数人；沈该、汤思退为相，遂并取先得罪于国者而追复之，哲复争，以为不可，乃止。
秋，七月，乙丑，秘书省校书郎陈俊卿言：“人之才性，各有所长，禹、稷、皋陶、垂、益、伯夷，在唐、虞之际，各守一官，至终身不易。此数君子者，苟使之更来迭去，易地而居，未必能尽善，况其馀乎！今也监司、帅臣鲜有终其任者，远者一年，近者数月，辄已迁徙；州县百姓送往迎来之不暇，其为劳费，不可殚举。以至内而朝廷百执事之官，亦无肯安其职业，为三数年计者，往往数日待迁，视所居之官，有如传舍。虽有勤恪之人，宣力公家，于人情稍通，纲条稍举，已舍而它去。来者皆未能尽识吏人之面，知职业之所主，则又迁矣。因循岁月，积弊已久，是以胥吏得以囊橐为奸，贿赂公行而莫之谁何，如此而望职业之举，难矣。夫爵禄名器，人所奔趋，必待积劳而后迁，则人各安分，不敢躁求。若开骤进之门，使有侥幸之望，则人人怀苟且之心，无守公之节，其自为谋则得矣，朝廷何赖焉！臣尝读《国史》，见太祖朝任魏丕掌作坊十年，刘温叟为台丞十有二年，太宗朝刘蒙正掌内藏二十馀年，陈恕在三司亦十馀年，此祖宗用人之法也。望与执政大臣参酌，立为定论。其监司、帅守，有政术优异者，或增秩赐金，必待终秩而后迁擢。至于朝廷百执事之官，亦当少须岁月，俾久于其职，然后察其勤惰而升黜之。庶几人安其分，尽瘁于国，无有过望，而万事举矣。”诏三省行下。遂以俊卿为着作佐郎。
庚午，户部侍郎林觉言：“国朝庆历以来，岁铸钱一百八十馀万缗，其后亦不下百万，如前年犹得十四万缗，去年犹得二十二万缗。而典司官吏，徒糜禄廪，朝廷罢之，殊快人意，但付之漕司，日久亦未有涯。议者以为诸路物料有无不等，运司不相统辖，无以通融鼓铸。宜出户部钱八万缗为饶、赣、韶三州铸本，委各州通判主管，漕臣往来措置，今岁权以二十三万缗为额，即不复以旧钱得代发。”从之。
甲戌，直秘阁、知临安府荣嶷权尚书户部侍郎。
八月，甲午朔，帝谕宰执曰：“昨日卿等缴到宋?奂所上徽宗赐?奂手诏，朕已恭览。盖徽宗内禅之美，远过尧、舜，而一时小人，外庭如唐恪、聂昌、耿南仲，内侍如邵成章、张藻、王孝竭辈、辄为妄言以惑渊圣之听，父子之间，几于疑贰。至宋?奂、李纲奉迎徽宗还京，纲先归，具言徽宗之意，而后渊圣感悟，两宫释然。今观手诏，并得纲题识，皆朕昔所亲见者。朕朝徽宗于龙德宫，尝闻亲谕云：‘朕平生慕道，天下知之。今倦于万机，以神器授嗣圣，方筑甬道于两宫间，以便朝夕相见。且欲高居养道，抱子弄孙，优游自乐，不复以事物撄怀。而小人希进，妄生猜间，不知朕心如此。嗣圣在春宫二十年，朕未尝有纤芥之嫌，今岂复有所疑耶？’此皆当时玉音，外庭往往不知。”沈该等曰：“昨日臣等既得窃观徽宗诏墨，今又亲闻陛下宣谕，此实尧、舜盛德之事，因以知李纲题识，盖实录也。”翼日，该等又请宣付实录院，帝曰：“朕为人子，何可不暴白其事，使天下后世知之！”既而又亲笔书于诏后，宣示宰执。
乙未，参知政事汤鹏举知枢密院事。
壬寅，清远军承宣使兼知兴元府姚仲为保宁军节度使。
癸卯，金始置登闻院。
甲寅，金罢上京留守司。
己未，右奉议郎宋汝为卒。
汝为弃妻子亡去，至是十年，卒于青城县开先观，年六十。汝为未病，以后事托其友人监永康茶税王槐孙，后月馀乃死，槐孙为葬之青城山中。
是月，金主试进士于广乐园。
九月，戊辰，故房州观察使王?燮追复建武军承宣使。
戊寅，吏部尚书兼侍读陈康伯参知政事。
辛巳，给事中兼侍读王师心权吏部尚书。
癸未，敷文阁待制王俣卒。
丙戌，侍御史周方崇试尚书礼部侍郎。
冬，十月，庚申，左司谏凌哲权尚书礼部侍郎。
先是台谏官皆汤鹏举所荐，至是哲与方崇皆内徙，而以朱倬、叶义问代之，自是鹏举始不安矣。
十一月，乙丑，太常少卿充贺金国正旦使孙道夫、合门宣赞舍人充副使郑朋辞行。
先时左从政郎左跸为书状官，死于涿州驿舍，不暇为棺具，但坎地葬之，及道夫至北庭，乃焚其骨以归。后特官一子。
丁卯，工部侍郎兼侍讲王纶等言：“兴化军进士郑樵，耽嗜坟籍，杜门着书，尝以所着书献之朝廷，降付东观。比闻撰述益多，当必有补治道，终老韦布，可谓遗才。望赐召对，验其所学，果有所取，即乞依王苹、邓名世例施用，庶学者有所激劝。”乃命樵赴行在。
殿中侍御史叶义问论知枢密院事汤鹏举，以为：“人臣不忠之罪，莫大于掠美以欺君，植党以擅权；有一于此，法当窜殛，况兼而有之！鹏举初罢平江，适逢陛下欲去权臣党与之弊，起废匿瑕，付以风宪。凡所弹击，发踪指示，皆出陛下之英断，初非鹏举可得而窃。况鹏举本非正直敢言之士，尝除广帅，惮于远行，因秦桧之嬖人丁禩献佞于桧，遂移平江。及秦桧还建康焚黄，鹏举弃去郡事，连日奔走吴江，望尘雅拜，比它郡守最为谀佞，自非陛下收拭用之，则鹏举实秦桧党中之奸猾耳。至处言路，乃妄自尊大，窃弄威权，使陛下去邪之英断，反为鹏举卖直之虚名，此臣所谓掠美以欺君者也。鹏举自居要途，引用非类，凡平日之所忌者，虽贤德忠良，必极力挤之，平日之所喜者，虽轻猥邪佞，必极力援之。坐是刘天民、范成象、留观德之徒，争为鹰犬，同恶相济，牢不可解。逮居枢府，积忌尤甚，凡己所恶，必遣天民辈先谕台谏，有议论不同者，即怫然作色曰：‘此人我所荐拔，何相负如是！’夫台谏者，陛下之台谏，非鹏举之私人也。而鹏举自违诏旨，败坏成法，略无忌惮之心，复蹈前车之辙，此臣所谓植党以擅权者也。况鹏举位居宥密，执权甚重，若不急去，其害有甚于秦桧。望将鹏举明正典刑，窜之远方，以为不忠罔上之戒。”
辛巳，左正言何溥请特诏大臣勿数易郡守，帝谓宰执曰：“此论切中时病。近亦有因事移易者，今非甚不得已，且令成资。”汤思退曰：“岂惟郡守！监司亦然。欲于卿、监、郎官中择资浅者，令中外更代，皆至成资而罢。”帝曰：“如此，不惟免迎送之扰，亦可革内重外轻之弊矣。”
丁亥，知枢密院事汤鹏举罢，为资政殿学士、提举在外宫观，免辞谢。
十二月，乙未，重见尚书六部成。
己酉，以徐林为刑部侍郎。
戊午，金主遣骠骑上将军、侍卫亲军马步军副都指挥使高思廉，昭毅大将军、行尚书兵部郎中阿勒根彦忠，来贺明年正旦。
是岁，金以张仲轲为谏议大夫，修起居注，但食谏议俸，不得言事。
金主恃累世强盛，欲用兵以一天下，吏部尚书李通揣知其意，遂与仲柯及右补阙马钦等，盛谈江南富庶，子女玉帛之多，以逢其意。宦者梁珫因极称宋刘妃绝色倾国，金主大喜，命县君高苏库尔贮衾褥之新洁者，俟得刘贵妃用之。
钦为人轻脱，不识大体，金主每召见与语，钦出，辄以语人曰：“上与我论某事，将行之矣。”其视金主如僚友然。累迁国子司业。